**COMUNICAT DE PRESĂ**

***MAI 2025***

**ANUNȚ LANSARE PROIECT**

**„Dialog Social transparent, deschis și participativ”**

**Cod SMIS: 342416**

Ministerul Muncii, Familiei, Tineretului și Solidarității Sociale (MMFTSS), în calitate de beneficiar, implementează, începând cu ***01.05.2025***, proiectul cu titlul ***„Dialog Social transparent, deschis și participativ”, cod SMIS: 342416,*** în baza contractului de finanțare 4495/30.04.2025. Proiectul este cofinanțat de Uniunea Europeană din Fondul Social European Plus, prin Programul ”Educație și Ocupare” 2021-2027*.*

**PRIORITATEA DE INVESTIȚII ŞI OBIECTIVUL SPECIFIC AL PROGRAMULUI**

**Prioritate: P1** Modernizarea instituțiilor pieței muncii

**Obiectiv specific:** ESO4.2. Modernizarea instituțiilor și a serviciilor pieței muncii pentru ca acestea să evalueze și să anticipeze necesitățile în materie de competențe, să asigure o asistență promptă și personalizată și să sprijine corelarea cererii și a ofertei, tranzițiile și mobilitatea pe piața muncii (FSE+)

**Acțiunea: 1.b.2.** Consolidarea dialogului social și a parteneriatelor pentru ocupare și formare, inclusiv cu participarea societății civile

Proiectul va fi implementat de către Ministerul Muncii, Familiei, Tineretului și Solidarității Sociale în parteneriat cu Senatul României, Camera Deputaților, Blocul Național Sindical (BNS), Consiliul Național al Întreprinderilor Private Mici și Mijlocii din România (CNIPMMR) pe o perioadă de 56 de luni.

**Obiectivul general al proiectului** îl reprezintă consolidarea dialogului social la nivel național și sectorial prin furnizarea de pachete integrate și prin realizarea unei baze de date naționale și a unor rapoarte naționale/sectoriale, în vederea analizării situației și a calității dialogului social în Romania, analiză bazată pe metodologii participative agreate la nivelul partenerilor sociali;

Proiectul de față iși propune să creeze, să popularizeze și să actualizeze permanent o bază de date națională și interactivă privind dialogul social în ansamblul său. Ministerul Muncii, Familiei, Tineretului şi Solidarității Sociale fiind singura instituție la nivel național care are atribuții/competenţe exclusive în domeniu**l** dialogului social stabilite prin H.G nr. 23/2022, privind organizarea şi funcţionarea Ministerului Muncii, Familiei, Tineretului şi Solidarităţii Sociale, cu modificările și completările ulterioare, cât și prin Legea nr.367/2022 privind dialogul social, cu modificările și completările ulterioare în domeniul intervenției.

Ministerul Muncii, Familiei, Tineretului şi Solidarității Sociale este coordonatorul național al intregului proces de dialog social și sprijină ducerea la îndeplinire a angajamentelor asumate de România prin tratatele europene, declarațiile și documentele strategice UE și în raport cu normele internaționale ale muncii ratificate de România iar prin Unitatea pentru Dialog Social, asigură raportarea anuală cu privire la intreg procesul de dialog social și sprijină parteneriatele și întărirea capacității partenerilor sociali.

**Obiectivele specifice ale proiectului**

**Obiectivul specific 1:** Facilitarea accesului la expertiză pentru partenerii sociali, inclusiv îmbunătățirea expertizei partenerilor sociali în ceea ce privește elaborarea sau analiza de politici publice;

**Obiectivul specific 2:** Furnizarea de pachete integrate pentru partenerii sociali si instituțiile publice sau alte autorități relevante în scopul modernizării și îmbunătățirii funcționării dialogului social.

**Obiectivul specific 3:** Crearea și asigurarea transparenței unei baze de date naționale care să conțină informații privind rezultatele dialogului social.

**Grupul țintă al proiectului** este constituit din 800 persoane, reprezentând personal din autorități si instituții publice, membri/specialiști ai comitetelor sectoriale si ai partenerilor sociali, 20 entități organizații sindicale și patronale reprezentative la nivel național, angajatori.

**Valoarea totală eligibilă a proiectului:** Valoarea totală a proiectului 39.913.982,64 RON, din care: 30.496.076,62 lei reprezintă valoarea cofinanțării Uniunii Europene (UE)**.**

Rata de cofinanțare UE reprezintă 76,40% din valoarea totală eligibilă a proiectului.

Manager de proiect: Angelica Săbiescu

Date contact beneficiar: Dem. I. Dobrescu nr.2-4, Sector 1, București

Website: <https://dialogsocial.gov.ro/>, <https://mmuncii.ro/>